Sibirinis katilėlis

Sibirinis katilėlis (Campanula sibirica) – katilėlinių (Campanulaceae) šeimos dvimetis augalas.

Stiebas stačias, šakotas, apaugęs pasišiaušusiais plaukeliais, 15-40 cm aukščio. Lapai neryškiai dantyti, plaukuotais kraštais. Žiedynas – siaura šluotelė. Vainikėlis mėlynas. Žydi birželio – liepos mėn. Vaisius – trilizdė dėžutė.

Auga sausose pievose, šlaituose, pakrantėse. Mėgsta kalkingas dirvas.

Lietuvoje žinomas iš Vilniaus apylinkių.

Katilėliniai